TOA บวกแรง 6% นิวไฮในรอบ 1 ปี ชี้ปีนี้กำไรโตเด่นทุกไตรมาส-รับผลดีบาทแข็งแนะซื้อเป้า 43 บ.
TOA บวกแรง 6% นิวไฮในรอบ 1 ปี ชี้ปีนี้กำไรโตเด่นทุกไตรมาส-รับผลดีบาทแข็งแนะซื้อเป้า 43 บ.
TOA บวกแรง 6% นิวไฮในรอบ 1 ปี ชี้ปีนี้กำไรโตเด่นทุกไตรมาส-รับผลดีบาทแข็งแนะซื้อเป้า 43 บ.
15 ก.ค. 2562

ผู้สื่อข่าวรายงานว่า บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA  ณ เวลา 11.09 น. อยู่ที่ระดับ 41.75 บาท บวก 2.25 บาท หรือ 5.70% ด้วยมูลค่าซื้อขาย  165.98 ล้านบาท ราคาหุ้นปรับตัวแรงในรอบ 1 ปี 1 เดือน โดยนับตั้งแต่หุ้นปรับตัวขึ้นทดสอบระดับ 41.75 บาท เมื่อวันที่ 18 มิ.ย. 61

บล.โนมูระ พัฒนสิน ระบุว่า TOA: คาดกำไรปกติไตรมาส 2/62 เด่นต่อเนื่อง และดีต่อในครึ่งปีหลัง โดยยังคงมอง Positive ต่อภาพธุรกิจแม้ราคาปรับขึ้นมาแล้ว แต่ยังแนะนำ “ซื้อ”โดยปรับไปใช้ TP20F อิง DCF (WACC 8.7%. TV Growth 3.5%) ที่ 43 บาท
เหตุผลที่แนะนำซื้อต่อไม่ใช่เพราะ Upside จากราคาเพียงอย่างเดียว แต่มองแนวโน้มกำไรยังเป็นทิศทางที่ดีในทุกไตรมาสที่เหลือของปี คาดกำไรปกติไตรมาส 2/62 อยู่ที่ 510 ล้านบาท (+15% เทียบช่วงเดียวกันของปีก่อน, -19% เทียบไตรมาสก่อนหน้า) จากรายได้ฟื้นตัวเป็นไตรมาสแรก และอัตรากำไรยังทำได้ดีรวมถึงยังมองกำไรครึ่งปีหลังยังสามารถเติบโต Double digit เทียบช่วงเดียวกันของปีก่อน
ส่วนที่เห็นชัดคือ ประโยชน์ค่าเงินบาทแข็งค่าขึ้นมา 5% เทียบกับครึ่งแรกปี 2561 ยังช่วยด้านต้นทุนวัตถุดิบลดต่อเนื่องรวมถึงการควบคุมค่าใช้จ่ายการตลาดคาดยงลดลงจากครึ่งแรกปี 2561 ซึ่งใช้โปรโมชั่นมาก
บล.โนมูระ พัฒนสิน ระบุว่า หุ้นได้ประโยชน์จากค่าเงินบาทแข็งค่า PTTEP, TASCO, TOA, AMATA, STPI, SABINA, BGRIM, JUBILE, TVO